LidanRubinov/Halacha-QA huggingface dataset:
שאלה: לקטוף משיח בולט לרשות הרבים: כיום בהרבה בתים ישנם שיחים שגודלים על הגדר החיצונית בעיקר הדסים. האם מותר לעובר אורח לקטוף מעט עלים מהשיח (כמובן מהצד הפונה לרשות הרבים) ולברך עליהם "בשמים"?
תשובה: השו"ע בסימן שנ"ט בחושן משפט מבאר שגזילה שייכת בכל דבר שאנשים מקפידים עליו. מבואר שם, שאם יש גדר ואנשים עוברים שם וחותכים להם קיסם לחצוץ את שיניהם, מכיוון שאין אדם מקפיד אין בזה משום גזל, אלא רק ממידת חסידות (שהרי אם כל העולם יחתוך רק קיסם קטן מגדרו של אדם, עד מהרה לא תשאר לו גדר כלל וכלל). לכן, במקרה של גדר הדסים, הדין תלוי אם אנשים מקפידים או לא (שהרי מדובר בסך הכל בכמה עלים בודדים להריח ולא בענפים שלמים לשווק בצורה מסחרית) כגון: אם מדובר במושב - סביר להניח שאין בעל הגדר מקפיד. אם מדובר בעיר ובגדר הגזומה בצורה אסטטית מיוחדת במינה - יתכן שהבעלים מקפיד. אם מדובר בגדר העומדת בסמוך לביהכנ"ס כך שבאם הדבר מותר אז במוצ"ש כל אחד מהמתפללים יחתוך לו 'רק' כמה עלים בדרכו לביתו - בוודאי שהבעלים מקפידים ואסור. לסיכום, צריך לדון כל מקרה לגופו והעקרון הוא האם יש קפידא לבעלים או לא. יש להעיר שאם ישנם ענפים הבולטים לתוך רשות הרבים ומפריעים את הילוך הרבים יהיה מותר לחותכם לגמרי (עיין חו"מ סי' תי"ז) ולא רק כמה עלים. הרב אשר חג'בי
שאלה: מציאת שרשרת ופלאפון: 1. מה לעשות עם שרשרת כסף פשוטה ומאוד נפוצה שנמצאה במעלית בבנין מגורים,ולא באו לדרוש אותה למרות שתליתי מודעה בבנין וגם עברתי בין כל השכנים, האם זו אבידה שיש בה סימנים? 2. מצאתי טלפון סלולרי. הורי פנו לחברת סלקום לברר על פי מס קוד שעל הטלפון, מי הבעלים. ויצרו עם בעלת הטלפון קשר פעמיים אך היא מכחישה שהטלפון שלה למרות שהוא רשום על שמה, וסלקום לא מענין אותם מה יקרה עם המכשיר. מצידם שניזרוק לפח. מה עושים במקרה כזה?
תשובה: א. שרשרת כסף שמאוד נפוצה ואין עליה סימנים (כגון חריצים מיוחדים וכדומה   שאז זו אבידה וחייבת בהכרזה וכו') ולא נמצאה בדרך הנחה אלא בדרך נפילה, אין צריך אפילו להכריז כיון שבשרשרת אדם ממשמש בכל עת ומיד שם לב שאבדה ומתייאש כי אין לו בה סימנים ויש הרבה שרשרות כאלו. וכל שכן אם הכרזת ובדקת בין כל השכנים שאז בוודאי אפשר לקחתה לעצמך, כמו מי שמוצא שטר כסף. אבל אם יש סימנים בגוף השרשרת (או אפילו סימנים במקום המציאה או במניין - אך אינו המקרה שלך) אז חלים עליה כל דיני אבידה וצריך להכריז, כמו שעשית. במקרה ולא נמצאו הבעלים, מכיוון שאין הבעלים מקפידים דווקא בשרשרת שלהם וגם מצוי לקנות שרשרת כזו, צריך לשום את השרשרת ולרשום בפנקס את שווי השרשרת (בסוג כסף שערכו נשמר) עד שיבוא אליהו ויאמר מי בעליה, והרי את כקונה אותה לעצמך על מנת שאם יימצאו הבעלים תשיבי להם את ממונם (עיין אגרות משה חו"מ סי' מ"ה אות ד' ). ב. אם אפשר לראות בפלאפון חלק מהשיחות או מהמספרים שחויגו, ועפי"ז להגיע לבעלים צריך לעשות זאת. אך אם אין כרטיס sim או כל סימן אחר לבעלים שמהם אבד המכשיר, אז אין בעיה להשתמש במכשיר כי הוא הפקר גמור שהרי הבעלים הרשמיים אומרים במפורש שאינו שלהם. הרב אשר חג'בי
שאלה: לימוד פיתוח קול וריקוד בשנת אבל: האם אני יכולה בשנת אבל ללמוד (בקורסים) פיתוח קול וריקוד?
תשובה: אם זה משמעותי לצורך פרנסה, אפשר להקל ללמוד פיתוח קול ללא כלי נגינה לאחר שלושים יום. אבל ריקוד אין ללמוד מכיוון שזה בליווי הכרחי של כלי נגינה, ודיני אבילות בתוך השנה הם חלק ממצוות כיבוד הורים.
שאלה: מותר לברך מול שער אשתו?: האם האיסור של גבר לומר דברים שבקדושה מול אישה נשואה פרועת שיער, חל גם על גבר מול אשתו?
תשובה: הרמ"א ומשנה ברורה בסימן עה אסרו לקרוא קריאת שמע נגד שער אשתו, ובשו"ת אגרות משה חלק או"ח א סימן מב ד"ה "הנה בדבר", התיר, אומנם כתב שעדיף: "ויראי ה' יש להם להחמיר להפוך פניהם לצד אחד  אחר  כשאומרים קריאת שמע וכל סדר התפלה וכשא"א יסגרו עיניהם דכיון שלעצמן יכולין להחמיר אין זה שעה"ד לפניהם. "הרי שודאי שעדיף להסתכל לצד אחר, ואם אי אפשר יהפוך פניו, אם לא, באנו למחלוקת הפוסקים". הרב אברהם פרל.
שאלה: דין מאכל שטוגן במחבת בשרי: כמה זמן צריך לחכות בשביל מאכל פרווה שטוגן מחבת בשרי?
תשובה: אם המחבת נקי והוא רק כלי בשרי, לא אוכלים עם חלבי ממש. ואפשר לאכול אף באותה ארוחה לפני החלבי, או אחרי אכילת החלבי הרב אברהם פרל.
שאלה: בעיות כשרות בצמחי מרפא סינים: אני סטודנט לרפואה סינית מסורתית המתקרב לסיום לימודי. שאלתי נוגעת לצמחי המרפא הסינים. מבין החומרים השונים בהם משתמשים ישנם גם חלקי בעלי חיים. ישנם חלקי בעלי חיים שאינם כשרים בכלל (חרקים), וישנם חלקי בעלי חיים כשרים, אולם שלא נשחטו בשחיטה כשרה (קורקבן תרנגולת). ישנן מספר דרכים לקחת את הפולמולה הצמחית: (א) אבקה - זו הצורה הנפוצה ביותר בקרב המטופלים, שכן היא הנוחה ביותר (עושים כוס תה וזהו). בצורה זו חשוב שהמטופל ישתה את האבקה עצמה. (ב) מרתח - מקבלים את הצמחים ומרתיחים אותם בסיר ושותים את המים בלבד, את הצמחים המבושלים זורקים. בכל מקרה לא מדובר בבעלי חיים שעדיין חיים, אלא בצמחים וחלקי בעלי חיים מיובשים. 1. ברוב המקרים ניתן להחליף רכיבים מן החי בצמחים, אולם לעתים אין צמח עם פעולה רפואית חזקה כמו החומר מן החי (במקרים של אבני מרה ואבנים בכליות לדוגמא), וישנם מקרים בהם אין תחליף בכלל לחומרים אלה (בטיפול בארועים מוחיים כמו שבץ - אין תחליף לחלקי חרקים מסויימים לשיקום פעילות עצבית). באלו מקרים מותר להשתמש בחומרים מן החי? 2. האם קונכיות (ריקות) נחשבות למינרל ומותרות לשימוש? 3. האם מותר לכתחילה להציע לגוי פורמולה עם חומרים מן החי?
תשובה: 1. אם אין לחומרים מן החי טעם, או שטעמם גרוע (חמוץ מאוד או חריף מאוד וכד'), מותר להשתמש בתרופה אף-על-פי שזה מן החי וזה אינו כשר. אבל אם הוא מוסיף סוכר לתה או לתמצית הצמחים המבושלים, אסור לאכלם מכיוון שהכשירם למאכל. 2. מותר להשתמש בהם. 3. מותר.
שאלה: זרעים שהתערבו: קניתי זרעים שונים (של כל מיני ירקות), כשפתחתי את השקית התברר לי שהשקיות נפתחו והזרעים התערבבו. האם יש תקנה לזרעים (מחמת איסור כלאים), אני רוצה לציין שלא שייך לדבר על מיון הזרעים כי זה כבר לא משתלם?
תשובה: לעניין תערובת זרעים, היחס שמותר לזרוע כשהתערב בשוגג הוא 1 24. דהיינו בירקות מותר לזרוע כלאים בתערובת של 1 24 מהשטח הנזרע. כמות הזרעים הנדרשת לזריעת בית סאה שהוא 10אמות על 10 אמות. לפי שאלתך נראה שהתערובת גדולה יותר, ועל כן עליך למעט או לא לזרוע. (עיין רמב"ם הלכות כלאים פ"ב, ובספר החדש חוקות הארץ שמסביר את דברי הרמב"ם, אפשר להשיג בטל' 086847325). בברכת התורה והארץ הרב יהודה הלוי עמיחי
שאלה: המצב שלי היום.: הייתי בגירוש בגוש קטיף וגם בעמונה ואני ממש מתחילה להתייאש מהמדינה שלנו. קשה לי מאוד לשיר את התקווה ואני חושבת שהמילים של התקווה הם מילים ממש כופרות בתורה, למשל: "להיות עם חופשי בארצנו" משמעותו לעשות מה שבא לנו בארצנו, שבדרך כלל חופשיות זו לא התורה כי התורה היא מחייבת אותנו בהרבה דברים? יש לי עוד בעיה אני לומדת במוסד "ממלכתי" ואני לא מתאימה ולא מסכימה עם כל הדעות באולפנא שלי, ניסיתי להתקבל לאולפנת מעלה לבונה ולא קיבלו אותי, ומרוב יאוש מהמדינה אני אפילו חושבת לפרוש מהלימודים איך אני יוכלה לא להתייאש כ"כ?
תשובה: אם את תתיאשי איך נצליח לשנות את המצב. עליך להבין שרק מי שלומד ומתקדם הוא יכול לתרום ולשנות. לא צריך להתיאש מהמדינה צריך רק להאבק בדברים הרעים ולזכור שיש הרבה דברים טובים. תמשיכי ללמוד באולפנה ותשתדלי להצליח בלימודים ותאמיני שלמרות כל העיכובים והמכשולים אנחנו מתקדמים לקראת הגאולה השלמה שבה כל הארץ תחזור לידינו גם חבל עזה. וכל העם ישוב בתשובה שלמה. וכל העם יעלה לארץ.
שאלה: לווי בנגינה לקול אישה: אני סטודנט במכללה וביקשו ממני ללוות בנגינה בחורה בכמה שירים. אני יודע שעפ"י ההלכה אסור לי ללוות אותה ו או לשמוע אותה, אך תהיתי אם כשאני מלווה אותה גם בשירה וגם בנגינה יהיה מותר, כי במקרה הזה היא אינה שרה לבדה?
תשובה: אל תלוה אותה בשירתה, משום שבסופו של דבר אתה שומע את שירתה.
שאלה: טעות סופר במגילת רות: הגיעה לידי מגילת רות כתובה על ידי סופר סת"ם ספרדי. בפרק א פסוק ב צריך להיות כתוב ויהיו-שם, אבל הסופר כתב והיו שם (ללא יו"ד) לדבריו זהו הנוסח הנכון אך צריך לקראו ויהיו שם (כאילו האות יו"ד כתובה), האם זהו נוסח הכתיבה הנכון?
תשובה: איני יודע את הנוסחא הנכונה ללא בדיקת הדבר, אבל בכל אופן אין זה פוסל את המגילה.
שאלה: מאורר קולר בשבת: בביתי יש מאורר קולר. עקרון הפעולה הוא שלמאורר מיכל מים, שעם הפעלת המאורר מותזים המים לחלל החדר ויוצרים בו קרירות נעימה. אחת לכמה שעות יש למלא את המיכל (אפשר גם תוך כדי פעולת המכשיר), כיון שהתרוקנות המיכל תוך כדי הפעולה משביתה את פעולת המנוע והורסת אותו. האם מותר למלא את המיכל בשבת תוך כדי פעולת המכשיר (פעולת מילוי המים עצמה אינה כרוכה בהפעלה חשמלית כלשהיא)?
תשובה: לפי תיאורך, נראה שאין בעיה למלא את מיכל המים בשבת.
שאלה: חלב נכרי בתנובה: אני לא נוהג לאכול חלב נוכרי. לאחרונה פורסם שבחלב של תנובה יש אבקת חלב נוכרי. לדעתי, מדובר בהטעיה של ציבור צרכנים וברב שטוען שאין מחובתו לפרסם זאת. האם מעתה יש לקנות מוצרים של חברה מתחרה, והאם בכלל יש מבחינה ציבורית לבצע חרם על מוצרי החברה?
תשובה: חלב נכרי הוא איסור מדרבנן. אבל אבקת חלב נכרי זו מחלוקת בין הפוסקים האחרונים, והרב פראנק התיר את השימוש באבקת חלב נכרי. מסיבה זו, לא נראה לי שצריך להחמיר עד כדי כך שלא תקנה יותר את מוצרי החברה, שמי שסומך על הרב פראנק הוא ר גמור ויש לו אילן גדול להתלות בו.
שאלה: הטבלת כלים מעורבים: איך אני יכול להטביל כלים שבאו מחו"ל כאשר הם מורכבים חציים מברזל וחצים מפלסטיק, כאשר אינני יכול להפרידם, כגון: סכין שהידית שלו היא מפלסטיק והסכין עצמה ממתכת, או שהידית עצמה מברזל והפלסטיק הוא זה שנוגע באוכל. אם אני מפריד בניהם אין אפשרות להחזיר, כלומר: הם יתקלקלו בצורה שאי אפשר עוד להשתמש בהם?
תשובה: תטביל אותם כמו שהם, מתכת עם פלסטיק.
שאלה: בעל קורא ספרדי במגילה לאשכנזים: האם בעל קורא ספרדי הקורא לאשכנזים יכול לברך על מקרא מגילה ושהחיינו, כאשר מנהג הספרדים שאינם מברכים, או שאחר יקרא את הברכות ובעל הקורא יקרא רק את המגילה?
תשובה: עדיף שאשכנזי יברך את הברכות, ובעל הקריאה יקרא את המגילה.
שאלה: שער מגנטי בשבת: האם מותר לעבור בשבת דרך שער אבטחה מגנטי, המזהה מתכות ומתריע עליהם על ידי השמעת קול, כאשר יש חשש שהמעבר יגרום להשמעת קול? ומה הדין כאשר אין ספק שיושמע קול (לדוגמא מעבר עם עגלת ילדים)?
תשובה: לספרדים הדבר מותר, מפני שזה פסיק רישא דלא ניחא ליה, ובאיסור דרבנן פסק השולחן-ערוך שמותר. אבל לאשכנזים אסור גם פסיק רישא דלא ניחא ליה, ולכן ימנע ממעבר בשער כזה.
שאלה: להתפלל מול חלון: ראיתי שאסור להתפלל מול מראה, בגלל שזה נראה כאילו מתפלל לעצמו. האם מותר להתפלל מול חלון (או כל זכוכית אחרת) שבו עדיין רואים השתקפות, אבל היא מאד חלשה?
תשובה: אסור להתפלל גם מול חלון, מפני שיש השתקפות.
שאלה: מדוע לומדים מסכת שקלים מהירושלמי?: מדוע בדף היומי של הבבלי לומדים מסכת שקלים מהירושלמי?
תשובה: מפני שזה הודפס בדפוס וילנא.
שאלה: לבני יש בעיית תקשורת: יש לי ילד בן שנתיים וחצי שלא מדבר אלא רק אומר אבא, אמא ועוד כמה מילים בודדות. אובחנה אצלו בעיית תקשורת, אני אישה מאמינה ורצתי לדעת אם יש דרך לעזור לבני?
תשובה: יש ילדים שמתחילים לדבר מאוחר ולא צריך לדאוג לפני שהדבר מתברר. גם אם יש בעיה יש לרוב דרכי טיפול שמלמדים איך להתגבר ואיך להתמודד. כדאי להתיעץ עם מומחה בתחום ולא לסמוך על מי שאינו מומחה.
שאלה: כבוד עצמי ביהדות?: האם יש ענין לכבוד עצמי ביהדות, אם כן, באיזה מידה, וכיצד מקפידים שזה לא יגיע לידי גאווה, כי הרי במסכת אבות נאמר:"הגאווה והכבוד מוציאין את האדם מן העולם" על איזה כבוד מדובר, האם ראוי לו לאדם שיהיה שפל רוח בפני כל אדם, מהו הגבול?
תשובה: הכבוד השלילי הוא הכבוד שבו האדם נהיה תלותי ביחס של האחרים אליו. אולם הכבוד שאדם מכבד את עצמו ללא רצון להראות טוב כלפי האחרים הוא דבר חיובי גם בעיני התורה. כמו שאדם צריך לדאוג לבריאות גופו ולא נראה בכך דבר שלילי אלא דרך נאותה לשמור על הפקדון שהפקיד הקב"ה בידינו כך גם בנוגע לבריאות הנפשית. אדם צריך לשמור על ההרגשה הטובה של הנפש שנטע הקב"ה בו. כל עוד שלא מדובר על רצון לחוות חוויות נהנתניות אישות אין בכך דבר שלילי. מידת שפל רוח אינה קשורה לענין הכבוד אלא בעיקר לענין הגאווה. הגאווה היא דווקא התנהגות שבא האדם מרוב גאוותו מזלזל בסביבה וזלזולו גורם לו שלא להתחשב באחרים לפגוע בהם או שלא לרצות בטובתם.
שאלה: קנס על תעודת זהות שנגנבה?: תעודת זהות ראשונה ניתנת בחינם. אם היא נגנבה, התעודה השנייה עולה 100 ש"ח. נגנבה לי תעודת הזהות. אם הגנב יימצא, האם הוא חייב להחזיר לי את הסכום הנ"ל?
תשובה: במקרה זה חייב הגונב לשלם את מלוא המחיר של הוצאת תעודת זהות חדשה (100ש"ח). ואף אם נאמר שלא זהו השווי האמיתי של התעודה הרי הוא חייב בזה מדינא דגרמי. בכבוד רב, הרב יהונתן שטרנברג.
שאלה: קטטר כמונע לאמירת דברים שבקדושה: אבי חולה מאוד ומחובר לקטטר, ושיכנו אותו בסלון. האם יש מניעה לנהל שולחן שבת (קידוש, וזמירות) על יד מיטת חולה שיש לו קטטר?
תשובה: אם אין ריח, הכל מותר.
שאלה: לימוד קבלה לחילונים: הרב ענה לשאלה האם מותר ללמוד קבלה ש"אם הלימוד הוא חיצוני אין זה נקרא לימוד קבלה באמת, ללימוד קבלה אמיתי מוכרחים מקודם לבנות כלים מתאימים של מדות טובות ומעשים טובים ואמונה גדולה וידיעה רחבה בתורה שאם לא כן יש בזה סכנה כך מצינו בגמרא". אך בדורנו חובה, לעודד ללימוד החוכמה, אמנם צריך לזה הכנה ראויה אבל לא לרפות ידי השואלים ע"י חציצה של לימוד ש"ס ופוסקים והטהרות גדולה, משום שזה בעצמו מביא לחורבן כיום, עד שחילוניים ממש עוסקים בחוכמה באופן טמא, מדובר היום במאות אלפים בעולם הלומדים דרך ברג ולייטמן. יתכן ש"ההכרח" כלשון הרב קוק יופיע גם כאן בסוף ונדרש כולנו להפסיק החידלון שבעיסוק בחוכמה. (גם העליה לא"י בימי עזרא ובדור האחרון היתה מהפחות שבעם). אני יודע שטמונה סכנה בלימוד ללא הדרכה, אך הסכנה היותר גדולה היא השתיקה שלנו בעניין זה, אומנות עבודת השם באה רק מתוך לימוד ממעלה למטה ועבודה תמה ממטה למעלה. האם לא כדאי לחשוב על כל העניין של לימוד הקבלה מחדש?
תשובה: יש אמת בדבריך. אמנם כשבא אדם לשאול יש לענות לו שהדבר היא ללמוד לפי הסדר, ומי שרואה שדווקא לימוד הפנימיות מקרב אותו לאמונה ועבודת ה', כבר כתב מרן הרב קוק באורות התורה שהוא צריך להקדים לימוד פנימיות למרות שלא מילא כרסו בש"ס ופוסקים. ומכל מקום ברור שצריך להדריך את כל הבא לשאול, שגם אם הוא לפי אופיו צריך להקדים פנימיות, שילמד מתלמיד חכם הגון.
שאלה: טבילת גר עם חציצה: לפני כמה שנים התגיירתי וכרגע אני לומד בישיבה. לאחרונה התעורר בי הספק שמא הטבילה לא הייתה כדת וכדין בגלל חציצה, שהרי אז בזמן הטבילה לא ידעתי את כל ההלכות. השאלה הזו מאוד מטרידה אותי ומפריעה לי. האם עלי לפנות לבי"ד בשביל שיטבילו אותי שוב, ומה לעשות עד אז?
תשובה: אינך צריך ללכת לבית-דין, אלא תיקח שלושה אנשים ותגיד להם שאתה רוצה לטבול שוב לחומרא, ותטבול בפניהם ללא ברכה לשם קבלת מצות.
שאלה: שמיטה בזמן הזה לפי הסוד: האר"י הקדוש בעץ חיים דף 90 חלק ב אומר שאין קדושה יורדת לארץ בזמן הזה אם אין קדושה בארץ, אם אין קדושה בארץ ישראל, אז מה האם יש צורך לקיים את השמיטה או שהיא רק לזיכרון?
תשובה: נזכר בכף החיים שאין לומר בארץ ישראל תיקון חצות בשנת השמיטה גם בימינו בגלל קדושתה, ומכאן רצה הריזב"ז להביא ראיה לרב קוק שגם בימינו מצות השמיטה היא מן התורה. ואעפ"י שהרב קוק אמר שאין זה נוגע להלכה בכל אופן ברור שעפ"י המקובלים יש בשנת השמיטה גם בימינו קדושה נוספת בארץ ישראל.
שאלה: התחתנתי עם מפלצת: הנני נשואה שנה וחיה חיים מסורתיים. חודש לאחר הנישואין גיליתי שהתחתנתי עם מפלצת, וחולה נפש. בן אדם שבכל ויכוח שישנו גם אם הוא שולי וקטן הוא מגיע למצב של: קללות, צרחות, שבירת מוצרים בבית, זריקת דברים מהחלון, קללות במוות של משפחתי הטובה והתומכת, חוסר מגע עימי, חוסר כבוד, פרגון והערכה, חוסר דיבור רגיל עימי, ניתוק קשר עם כל הסובבים אותו ואותי, ואיומים עלי ועל בני משפחתי, קמצנות, שובניסטיות מוחלטת, ושליטה. ובנוסף שנה בלי הצלחה להיקלט להריון. השאלה שלי היא האם להתגרש ממנו, האם יש סיכוי שבגילי אני אתחתן שוב ואזכה לילד, האם הוא יעשה לי משהו רע או למשפחתי, האם יש תקווה לחיות מאושרת ולא בסבל כ"כ נורא?
תשובה: לפי מה שאת מתארת אותו אני מתפלא איך לא הרגשת מקודם לנשואין שהוא כזה. איני יכול ליעץ לך מה לעשות. אך אני מציע שתדברי איתו בנחת שכדאי לכם ללכת ליועץ כדי שיציע לכם מה לעשות, או לשפר את היחס או להפרד. מכל מקום לא כדאי להמשיך במצב הזה.
שאלה: פירות עם חשש ערלה: אני יודעת שישנה בעיה בפירות עם ערלה והבנתי שיש פירות שאין לחשוש מהם לגבי ערלה ורשימתם משתנה משנה לשנה, אשמח לדעת מה מהם הפירות השנה שלגביהם אין לחשוש מערלה.
תשובה: אנו סוברים שאין להסתמך על רשימות אלא לקנות במקומות המפוקחים שאין בהם ערלה, ב"ה בימינו יש הרבה מקומות כאלו, ועל כשאפשר לקנות ללא חשש אין להכנס לספקות, שהרי הדיון הוא באיסור ערלה מדאורייתא. בברכת התורה והארץ הרב יהודה הלוי עמיחי
שאלה: מחלל שבת בפרהסיא בבית הכנסת: יש לנו בבית הכנסת אדם שמתפלל איתנו כבר שנים, והוא מחלל שבת ברבים, והוא קורא קטעים חשובים בתפילה, כגון: ברוך שאמר, ויברך דוד וכד, וגם קורא קדיש. שאלתי הראשונה היא האם מותר לענות "אמן" לקדיש שלו? (וכשאדם אחר קורא איתו קדיש אז הוא נפגע!) כמו כן נאמר לו שהוא אינו יכול להצטרף למניין, וכשאמרו לו את זה הוא אמר "טוב, אם אני לא שוה כלום ואפילו לא נחשב במניין, אז יותר אני לא בא לבית הכנסת.". ושאלתי היא: האם מותר "להבליג" על ההלכה שאומרת שהוא אינו יכול להצטרף למניין, ואז יש סיכוי (קטן) שאולי אותו אדם יחזור בתשובה באחד מן הימים, או שמא, צריך להגיד את ההלכה "היבשה", ואז אותו אדם יעזוב את בית הכנסת לתמיד? (אין רב בביה"כ שיפסוק בנושא. אשמח לקבל מקורות)
תשובה: שאלותיך נוגעות למרקם העדין והיחסים הרגישים שבינינו ובין עצמינו, במציאות הלא כל כך פשוטה שבה אנו נמצאים. בשאלותיך כבר דנו כל גדולי הפוסקים שבזמנינו ובדורות הקודמים לנו. ואני בתשובתי אליך אציין רק את עיקר הדברים, מתוך רצון לתת לך מקורות לעיין בהם כפי בקשתך. השו"ע (סי' נ"ה סעיף י"א) כתב, עבריין שעבר על גזירת הציבור או שעבר עבירה נמנה למנין עשרה. ומדבריו ניתן להבין לכאורה שמחלל שבת ברבים מצטרף למנין. אולם הפמ"ג (סי' נ"ה בא"א סק"ד) כתב להסביר שהשו"ע מדבר בשאר עבירות, אבל מחלל שבת ברבים נחשב כמומר, ואין לצרפו למנין. וכן פסקו כמה מהאחרונים, ומהם: הבן איש חי בשו"ת רב פעלים ח"ב (סי' י"א) וח"ג (סי' י"ב) וכ"פ המ"ב (סי' נ"ה ס"ק מ"ו) ועוד אחרונים. אולם באחרונים מובאים גם כמה סיבות שמהם ניתן ללמוד להקל בזמנינו לצרף מחללי שבת למנין: א. בשו"ת מלמד להועיל חאו"ח (סי' כ"ט), דן להקל בזה מחמת שמחללי שבת אינם יודעים את חומרת איסור חילול שבת, ונחשבים כתינוק שנשבה לבן הגויים, שברור שאין להאשימו בכך שאינו מקיים מצוות. וכ"כ גם בשו"ת בנין ציון (סי' כ"ג) ועוד. ב. החזו"א חיו"ד (סי' ב' ס"ק כ"ח) כתב, שכיון שאין עימנו מי שיודע להוכיח, לכן א"א להעניש את מחללי השבת. ועיין בשו"ת ציץ אליעזר ח"ח (סוף סימן י"ח) שהביא עוד סברות להקל בזה. לכן נראה לענ"ד, שרוב מחללי שבת בזמנינו דינם כדין שוגגים ולא כמומרים, ולכן אפשר לצרף אותם למנין ולהעלותם לתורה ולענות אמן אחרי ברכתם. אולם אם אפשר בדרכי נועם להסביר להם העניין או שאפשר בתחבולות ליצור מציאות שלא נצטרך לסמוך עליהם, עדיף הדבר, גם אם הדבר יפגע בו במעט. והכל צריך להעשות בחכמה ובתבונה יתירה.
שאלה: תהילים שהודפסו ע"י נוצרים: הרב ענה שתהילים שהודפסו ע"י נוצרים שיש לגנוזו, והרי "ספר תורה שכתבו מין ישרף"?
תשובה: "ספר תורה שכתבו מין-ישרף", מפני שהוא מכוון בכתיבה לשם עבודה-זרה. כיום, הכל נעשה בדפוס, ובעל בית הדפוס מדפיס מה שנותנים לו ללא כל כוונה מיוחדת מצידו, בין אם נותני החומר לדפוס הינם יהודים או נוצרים. מסיבה זו צריך לגנוז ספר תהילים שהודפס על-ידי נוצרים. הוא הדין בתנ"ך המודפס עם מה שנקרא בפיהם 'הברית-החדשה', שיש לחלק את הספר לשניים: את ה'ברית-החדשה' יש לשרוף, ואת התנ"ך יש לגנוז.
שאלה: שירה וריקוד מול בנים: האם מותר לילדות מעל גיל מצווה השייכות לתנועה מעורבת לשיר מול קהל הכולל גברים? המדריכים עוסקים בנושא בצניעות עם חניכיהם ולימדו אותם שאסור לראות בנות שרות, ומה עושים עם הסתירה החינוכית הזו? מה יהיה עם הבנות שרוצות לשיר?
תשובה: צריך שתהיה הפרדה מלאה בין בנים לבנות ובעיקר בתחום זה, וכל בת תמנע מלשיר בפני קהל הכולל בתוכו גברים.
שאלה: כשרות אוכל וכלים בחו"ל: 1. האם ישנם מוצרים שמותר לאכול ולשתות גם ללא חותמת כשרות מפני שזה מותג עולמי כגון "קוקה קולה", או יוגורטים מוכרים כגון "יופלה"? 2. האם מותר לאכול בכלי גויים דברים "קרים" כגון ירקות (שאינם חריפים כגון בצל)?
תשובה: 1. אין בעיה בשתיית "קוקה-קולה" או בירה, מפני שאין בהם מרכיב אסור. כמו כן, מותר לצרוך את כל הפירות והירקות שאין בהם בעיות של תולעים. יוגורט יהיה אסור לאכול, מפני שזה עשוי מחלב של גוים, וח אסרו חלב נכרי. 2. מותר.
שאלה: פרוייקט "גשר" : בע"ה השבוע מתחיל להתקיים אצלינו פרוייקט הנקרא "גשר", פרוייקט זה נועד לגשר בין החילונים לדתיים, והוא בנוי על פגישה שתארך שעה בתדירות של פעם בשבועיים, בשעה הזו מעלים כל מיני דיונים הנוגעים לשני הצדדים. אך ישנה בעיה מסויימת בפרוייקט זה, שהוא נערך בצורה מעורבת, בנים ובנות יושבים ודנים יחד. ביקשו מהנוער החילוני להגיע בלבוש צנוע ואמרו שיעשו כל השתדלות על מנת למנוע שחוק וקלות ראש בדיונים, אך עדיין זה הפריע לנו. ניסינו לדבר ולשכנע על מנת שיפרידו את הדיונים, אך זה לא הועיל בטענה שאין זה אפשרי מבחינה טכנית ויתכן שהצד החילוני יגיע פחות אם יפרידו את הדיונים הנ"ל. האם לנו, בתור ציבור דתי שמשתדל לשמור על הפרדה, אך מצד שני יכול ורוצה להשפיע בגישור בין החילונים לדתיים, יש מקום בדיונים אלו?
תשובה: איני ממליץ להשתתף במפגשים אלו שהנזק בהם רב על התועלת. אין כאן רק שאלה של צניעות אלא עצם הקשר בגיל זה הוא בעיתי.
שאלה: נטילת ידיים לפני ברכת כוהנים: כשאין לוי שיכול ליטול ידי הכוהנים, האם עדיף שהכהן בעצמו יטול ידיים לבד או שישראל יעשה זאת בשבילו?
תשובה: עדיף שהכהן יטול לעצמו.
שאלה: הוצאות משפטי העקירה מכספי מעשר: האם כספי הוצאות משפטיות שמוטלים עלי (עו"ד וכו ) בעקבות תוכנית העקירה, אפשר לשלמם מכספי מעשר?
תשובה: אי-אפשר לשלמם מכספי מעשר, אלא שאם יקשה עליך לתת מעשר כספים באותו חודש, הנך פטור מנתינתו.
שאלה: תפילה עם תינוק מול תפילה במניין: כתב השו"ע: או"ח צז,ה : "הנושא משוי על כתפיו והגיע זמן תפילה, פחות מד קבין מפשילו לאחוריו ומתפלל. ד קבין, מניחם על גבי קרקע ומתפלל". אם אדם יכול להתפלל בביכ"נ במניין רק בהנחה שהוא מביא איתו את תינוקו ויכול הוא להתפלל רק שתינוקו בידיו, או במינשא מקדימה האם עדיף שיתפלל יחיד או עם תינוקו במניין, האם יש נפק"מ לגודל התינוק או האם יש הבדל בין תינוק בידיים לתינוק במנשא?
תשובה: אין להביא תינוק לביהכנ" וק"ו שאין להתפלל עם תינוק ביד או במינשא. ועדיף להתפלל ביחידות כהלכה מאשר להתפלל בציבור שלא כהלכה ובודאי שאין להפריע לציבור בהבאת תינוק לביהכנ"ס.
שאלה: "לא תישנא את אחיך בלבבך": אני מכיר מקרה בו אדם לא אוהב להיות בחברתו של אדם מסוים, אז הוא פשוט לא מדבר איתו. הבעיה שהאדם המסוים הזה שם לב לכך והוא ניפגע. האם מותר לו לעשות את זה בטענה שהוא לא שונא אותו ולא מתנכל לו. הוא לא אומר לאף אחד להעליב אותו אלא פשוט לא מעוניין בחברתו. והוא יודע שאם הוא כן יהיה בחברתו הוא עלול להעליב אותו מול כולם, אז הוא פשוט מתרחק ממנו אף על פי שהאדם השני נפגע. האם מותר לעשות זאת?
תשובה: אתה צריך להעריך את כוחותיך. ודאי שיש מצווה לאהוב כל אחד מישראל כגופו. אולם אין אפשרות ממשית להיות חבר קרוב של כולם. במקום שיש חברות שגורמת לאדם לעורר מידות מגונות הפיתרון הוא להתרחק מהקשר הזה. אולם זאת יש לעשות בדרך שלא תפגע בשני. במקרה שאתה מתאר תנסה שלא לנתק את הקשר בצורה בולטת - אל תעשה שתיקות רועמות. אולם מאידך אינך חייב כל עוד שאתה לא בשל לחמם את הקשר עם אותו פלוני. במקום שאתה לא מחמם את הקשר אני מניח שהקשר יוכל להיות עניני ולא מעיק. בהצלחה.
שאלה: בתהליך התחזקות: אני נשוי וחצי ממשפחת אשתי אינם דתיים. בשבתות אנחנו הולכים אליהם הביתה ואחיה מביאים אוכל (האוכל בושל לפני שבת) עד היום לא אכלתי ממאכלים אלו והתחמקתי מתשובות כי הם נורא פגיעים ורק אישתי ידעה את הסיבה האמיתית. חשוב לציין כי אשתי ואני נמצאים בתהליך של התחזקות, אני מעוניין לדעת את הטעם המדוייק לדין של איסור הנאה מחילול שבת של יהודי ע"מ שאוכל להסביר לאשתי. אמא של אישתי היא דתיה אבל יש לה הרבה דברים שהיא עושה בתום לב, יש דברים שהיא שואלת אותי ואני אומר לה ויש דברים שהיא לא שואלת ואז אני מגלה בדיעבד שהם נעשו, האם מותר לי לאכול מאוכל זה (למשל גריסה של פלפל על סלט). גם במקרה שהסלט הוכן במיוחד עבורי. מה עדיף להעלים עין מהמטבח בו הכול נעשה באופן כשר אולם יש דברים שהם לא נכונים לגבי השבת מתוך חוסר ידיעה או כל היום להסתובב ולהעיר. בשבת האחרונה היה חם בבית שלהם ושאלו אותי אם להדליק את המזגן (אני משתדל שלכוון אותו לפני השבת אבל לפעמים אנחנו הולכים (ברגל) אליהם לפני בתוך השבת), אני אמרתי שלא להדליק את המזגן, שניה לא שמתי לב וגיסי - הדליק את המזגן, לא בכוונה להכעיס אלא הוא לא ידע שאמרתי לא להדליק, האם מותר לי להישאר בבית או ללכת חזרה הביתה, אישתי נורא מפחדת שדברים אלו יגרמו לניתוק בינינו לבין המשפחה שכן, כבר אחות אחת שהתחזקה מאוד המשפחה ניתקה איתה קשרים בגלל שהם יותר מידי נפגעו.
תשובה: אשריכם שזכיתם להתחזק שזה דבר גדול מאוד, באמת יש להיזהר לעשות הכל בש להקפיד על כל ההלכות, ומצד שני לא להיכשל יחד עם זה בבין אדם לחברו, שזה גם איסורים, וגם גורם סבל נתק מהמשפחה, ובאמת הדבר קשה, אבל כך צריך לעשות במידת האפשר. ישנם מקרים גם שהנתק גורם לאנטי לדת, או חילול השם. טעם האיסור הוא שלא ייהנה ממעשה רע שנעשה. שהרי אסור לחלל שבת, ונהנה ממעשה איסור. אפשר להסביר להם בצורה כזו, אם האוכל נעשה בשבת: היות שישנם הרבה הלכות, וזה מסובך למי שלא בעניינים, אפילו אם הוא בעל רצון טוב, ממילא אתם אוכלים רק דברים סגורים, או שאתם מביאים, מטעמי כשרות. בשבתות שאתם באים מוקדם, אפשר שהמשפחה תביא הדברים קודם סגורים, ואתם תסדרו על גבי הפלטה. כי אין לכם בעיה איתם, רק שצריך לדעת דיני כשרות, וזה הרבה הלכות. לגבי המקרה של גריסת הפלפל אינני מבין למה התכוונת טכנית, מה בדיוק נעשה פה, טחינה ממש, חתיכה לחתיכות דקות, עד כמה, מיד לפני האכילה או לא. לגבי האמא אם יש רב שקשור למשפחה כדאי לפנות אליו, אם האמא פתוחה לזה אפשר להציע לה ללמוד הלכות שבת באיזה קורס באזור, אם אין, אפשר לנסות לארגן. אם לא, כדאי לך לפנות לרב שלך הבקי בהלכה, צריך לראות מה איסור, מה חומרה. בכמה נושאים מדובר. ובהתאם לכך לראות מה אפשר לעשות, האם זה רק כמה הערות קטנות, או הכל לא ר. לגבי המקרה של הדלקת המזגן אינך צריך לצאת מהבית בשביל זה, כי אינך מתכוון ליהנות, ואל תתתקרבו למזגן ותרצו ליהנות ממנו. הרב אברהם פרל
שאלה: בקשת מחילה לאחר זמן: א. לפני שנה עברתי מבי"ס חילוני לישיבה תיכונית, בבי"ס חילוני היו ילדים שלא התייחסתי אליהם כל כך יפה (לשון הרע,הלבנת פנים), האם אני עכשיו צריך ללכת אליהם ולבקש מהם מחילה? ב. האם צריך לבקש מחילה מחבר על גנבת דעת כי הרי הוא בעצם אינו נפגע בכך בתוכו? ג. האם צריך לבקש מחילה מחבר, אף על פי שכרגע הוא אינו פגוע או עצוב, ואפילו כבר שכח מזה ועדיין מתייחס אלי כחבר?
תשובה: צריך לבקש סליחה בכל המקרים. הרב אברהם פרל.
שאלה: כלאי גפן ואילנות: יש לי אילנות בגינה שלי. מה המרחק המותר בין כרם לאילני פירות, אם יש לי פחות מהמרחק המותר, מה עושים עם האילנות?
תשובה: אין מרחק בין כרם לאילנות, יש אוסרים ג' טפחים, אבל מלשון השאלה אני מבין שיש יותר מג' טפחים, על כן אין צורך בהרחקה בין אילנות וכרם. בברכת התורה והארץ הרב יהודה הלוי עמיחי
שאלה: פרשת הרב מימון והרב מבריסק: קראתי בעיתון בשבע את כתבת הרב במדור "רביבים", על כך שהרב פישמן מימון תקף את הרב מבריסק על שהוא לא קיבל את מוסד הרבנות הראשית, וראיתי שרצי"ה תמך ברב מימון, מדוע תמך בו הרצי"ה, קראתי בספר על על תולדות חייו של הרב שבדרון שהוא מאוד תקף את הרב מימון על פרשה זו,ובספר זה בכלל לא מכנים את הרב מימון בתואר רב, אלא רק בשם פישמן?
תשובה: הרב מימון היה תלמיד חכם, בקיא וחריף, בצעירותו שימש ברבנות, ולאחר מכן התמסר לתנועה הציונית במסגרת המזרחי. הרצי"ה סבר שהוא צודק, ולכן הצדיקו. הרב שבדרון טעה בכך שזילזל באדם גדול שפעל רבות למען כלל ישראל.